JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Valitsuse moodustamisega on kiire
President Trumpi sõnul arendati koroonaviirus Hiinas
Rahvusvaheline kohus peab Palestiinat riigiks
Mitu nädalat kestnud katsed Iisraelis uut valitsust moodustada
on lõpusirgel, kuid pole seda veel ületanud.
Knessetis tuleb enne 7. maid veel vastu võtta mitmeid olulisi seadusi,
sest siis lõpeb seadusandlik tähtaeg uue valitsuse ametisse astumiseks.
Samas kaalub Ülemkohus veel
Netanyahu võimalikku õigust peaministriks hakata
ning teise teemana Likudi ja Sinivalge koalitsioonilepingu sobivust.
Iisraeli peaprokurör Avichai Mandelblit teatas küll juba nädala eest,
et ei näe takistust Netanyahu uuesti peaministriks saamisele.
Kui asjad ei selgu neljapäevaks, 7. maiks, on ees neljandad valimised.
USA presidendi saadud andmeil
on suurt hävingut ja inimohvreid tekitanud koroonaviirus
ehk ametliku nimega Covid-19 saanud alguse Hiinas,
Wuhani maakonnas asuvast biotehnoloogia teaduslaborist.
USAs on seni viirusse surnud juba ligi 70 000 inimest
ja nakatunuid on üle miljoni.
Seepärast nõuti president Trumpilt pressikonverentsil kindlat infot
koroonaviiruse päritolu kohta.
Tema sõnul on väga usaldusväärset infot,
et viirus sai alguse Wuhani laboratooriumis,
kuid veel polevat selge,
kas Hiina päästis selle valla meelega või oli tegemist õnnetusega.
Presidendi sõnul on USA teadlased väga lootusrikkad
vaktsiini arendamise suhtes koroonaviiruse vastu juba tänavu.
Ka USA välisminister Mike Pompeo kinnitas presidendi väidet,
tõdedes, et neil on hulgaliselt tõendeid selle kohta,
et viirus lähtus tõesti mainitud Wuhani biolaborist.
Maailmas oli aprilli lõpus viirusse surnud ca 250 000 inimest
ja nakatunuid ca 3,5 miljonit.
Iisraeli arvud olid 232 surnut
ja 16 200 nakatunut.
Rahustav on samas teada,
et nakkusest on siiski paranenud ligi 10 000 inimest.
ICC ehk Rahvusvahelise Kriminaalkohtu peaprokurör,
Ghanast, Lääne-Aafrikast pärit Fatou Bensouda
peab Palestiinat ametlikuks riigiks,
ja kuna see on ka ICC liige, võib kohtus nende taotlusi käsitleda.
ICC reeglite järgi
võib käsitleda üksnes ühendusse kuuluvate riikide küsimusi,
kuid ainult neid, mis on toimunud pärast riigi ühinemist ICCga,
mitte varasemaid juhtumeid.
Palestiina puhul näib Bensouda olevat teinud kaks erandit sellega,
et ÜRO ametlikud liikmesriigid läbivad esmalt
riikliku tunnustamisprotsessi ÜRO Julgeolekunõukogus
ja alles sealt heakskiidu saamise järel annab ÜRO sellele oma pitseri.
ICC-l pelgalt kohtuna
pole aga mingit rahvusvahelist õigust Palestiinat riigiks tunnistada.
Teiseks võeti Palestiina ICC liikmeks 2015. a,
kui see ei olnud ega pole veel tänagi ÜRO ametlik liikmesriik.
Prokurör Bensouda aktsepteeris siiski nende esitatud sõjakuriteosüüdistusi
Iisraeli vastu seoses 2015. a eelsete sündmustega.
Iisraeli puhul on seadused allahinnatud,
eriti kui teiseks pooleks on Palestiina.
Iisrael pole mainitud ICC liige ja neil pole seal esindajat,
kuid riik on nõudnud karmilt,
et prokurör Bensouda palestiinlaste süüdistused tagasi lükkaks.
Iisraeliga samal seisukohal on mitmed olulised ICC liikmesriigid,
nagu Austria, Tšehhi, Saksamaa, Austraalia, Ungari, Brasiilia ja Uganda.
Enne kui Bensouda aktsepteeritud süüdistused
saavad ICC-lt ametliku heakskiidu,
käsitletakse neid eelmenetluskomisjonis.
Järgmise, ülimalt tõsise teema juurde. USA ajalehe Washington Post teatel
leiti Vatikanis 2.03 avatud arhiivist vaieldamatuid tõendeid,
et toonane paavst Pius XII oli vägagi teadlik
natside massimõrvadest 2. Maailmasõja ajal.
Erinevate uurijate sõnul sai Pius XII mitmelt kiriku koguduselt,
piiskoppidelt ja preestritelt kirju natside hirmutegude kohta.
Neid tuli muuhulgas Poolast ja Ukrainast,
kuid paavst ei reageerinud ega teatanud neist ka näiteks USA-le,
kus on rohkesti katoliiklasi.
Saksa ajalehe Kirche+Lebe sõnul
olid erinevad juudi organisatsioonid siiski saatnud USA-le raporteid
arvukatest massimõrvadest, mis sõja venides avalikkusse jõudsid.
1942. a septembris
edastasid USA diplomaadid Vatikanile salajase raporti
ca 100 000 juudi hukkamisest Varssavi getos
ja ca 50 000 tapmisest Ukrainas.
Just nende suhtes oli USA palunud Katoliku Kirikult kinnitust,
seda siiski kunagi saamata.
Kirche+Lebe artikli järgi peeti neid
juudi ühenduste raporteid liialdatuks
ja samas polevat nood idamaalased kiriku sõnul
kunagi aususe etaloniks olnud.
Koroonaviirus pole nõrgendanud Iisraeli armee järelvalvet ja tõhusust.
IDF tegi nädala eest õhurünnaku
Iraani Revolutsioonikaarti baaside pihta Quneitras.
Rünnakud toimusid Golani baasist viie täppisraketiga,
mis hävitasid mitmeid armeeobjekte, ladusid ja relvapeidikuid,
mida Iraan oli Süüria valitsuse loal ehitanud.
Hukkunud olevat vähemalt 7 inimest, sh Süüria väitel ka 3 tsiviilelanikku.
Süüria väitel olevat hävitatud objektid kuulunud Hezbollah'le, mitte Iraanile.
Iisraeli Õhujõud tegid veel kaks rünnakut Hezbollah' objektide pihta
Süüria põhjaosas, Homsi ja Palmyra linnade vahelisel alal.
Saksa liidukantsleri Angela Merkeli valitsus tegi lõpuks seda,
mida oli oodatud juba kaua.
Nimelt lisas Saksamaa Liibanonis resideeruva Hezbollah
terroriorganisatsioonide nimistusse.
Samal päeval, 30. aprillil,
mis oli Natsi-Saksamaa diktaatori Adolf Hitleri surmaaastapäev,
tegid Saksa eriüksused mitmeid reide ja rünnakuid Hezbollah' baasidesse
ja mošeedesse Saksamaa eri paigus
ning konfiskeerisid rühmitusele kuuluvaid materjale.
Sakas siseministri H. Seehoferi sõnul
on Hezbollah'l Saksamaa rakkudes veidi üle 1000 liikme,
kes saavad käske otse Liibanonist, rühmituse peakorterist.
Rühmituse juht šeik Hassan Nasrallah
hoiatas Saksamaad kohe tõsiste tagajärjede eest,
sest Hezbollah peab end vabadusvõitlejate armeeks,
mitte terrorirühmituseks.
EL riigid on hakanud vähehaaval märkama
šiiitliku islamirühmituse ohtlikkust,
kui sel on lastud Euroopas vabalt oma ideoloogiat levitada.
Inglismaa lisas Hezbollah terrorirühmituste nimistusse mullu,
Saksamaa nüüd ja järgmisena lasub surve Prantsusmaal.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Toimetus soovib kõigile emadele väga õnnistatud emadepäeva!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee